膏车何草草,遥遥万里道。
远道莫致思,倚轮望见之。
只轮不可行,去客难为情。
驾车策马轮已远,肠中车轮载君返。
乍出司勋幕,还乘别驾车。
按图犹汉地,输布尽蛮家。
山热蛇悬树,江晴鹤浴沙。
郡楼回首处,北斗近京华。
造海船,海旁朴斲雷殷山。
大船辟舰容万斛,小船飞鹘何翩翩。
传闻潞县燕京北,木柹翻空浪头白。
近年升作北通州,谓是背吭宜控扼。
坐令斩木千山童,民间十室八九空。
老者驾车辇输去,壮者腰斧从鸠工。
自期鼓楫沧溟隘,他时取道胶西寨。
樯愿相风风北来,飞航信宿趋吴会。
谁为此计狂且愚,南北土性天渊殊。
北人鞍马是长技,南人涛濑如坦涂。
果尔疑非万全策,驱民忍作鱼龙食。
任渠转海入江来,自有周郎当亦壁。
驾车跨马声嘈嘈,长剑阔佩横满朝。
尘埃走趋颜发老,先生久客得无劳。
夜来气味有秋色,归心闹与秋风高。
揭竿跨浪好归去,扁舟烂醉眠云涛。
大小不能荐天子,遗诗有意徒哓哓。
畴昔王门耻曳裾,每怀端拜献公书。
简编讫补遣忘后,馈赆分沾忧患余。
只信此心无改事,讵知彼谮欲何如。
属闻盛府重开幕,适此故山归驾车。
天上张公子,诗轻万户侯。
驾车追熟路,顺水放轻舟。
化鹤惊何远,藏山散莫收。
可人秋浦掾,著力为冥搜。
忽佩鱼符下玉京,长安厩吏驾车迎。
淮王旧地馀风物,太史新书见姓名。
弩矢前驱殊觉贵,河梁执别岂胜情。
小山丛桂图经古,白马骊驹道路荣。
鹏海三千须击水,隼旟四十且专城。
长淮月色秋宵好,应助诗人思转清。
北溟有潜鳞,其广数千里。
扬鬐厉东海,泛泛等蜉蚁。
百川竞奔注,漫不见涯涘。
寄之天地间,大泽礨空耳。
胡侯荆山资,妙质久砻砥。
飞声动旒冕,持节照湘水。
功名与时会,事道从此始。
骅骝驾驾车,夷路道九轨。
朝燕暮腾越,快意未为喜。
圣门学须强,一篑亏可耻。
扩之天地宽,于道乃云迩。
为士贵弘毅,无忘味斯旨。
天帝黄金阙,真人紫归书。
霓裳纷蔽景,羽服迥临虚。
白鹤能为使,班麟解驾车。
灵符终愿借,转共世情疏,
步入青冥路渺赊,岚我四面照流霞。
相公未许归旄节,旅客还来看物华。
不独衰肠难胜酒,自缘饥眼乍看花。
醒来知免污茵席,端为勤劳不驾车。